Evi Kull

Evi-Valentine Kull (24. märts 1928 Tallinn – 8. september 2009 Tallinn) oli eesti arhitekt.

Ta õppis Elfriede Lenderi Eragümnaasiumis, lõpetas 1946. aastal Tallinna 8. Keskkooli. Ta õppis seejärel Tallinna Polütehnilise Instituudi (TPI) ehitusteaduskonna arhitektuuriosakonnas, lõpetas selle 1952. aastal.

Ta kuulus nende TPI lõpetanud arhitektide hulka, kes aastatel 1952–1953 suunati tööle Karjala-Soome NSV-sse (nn Eesti arhitektuuridessant Karjala-Soome NSV-sse). Töötas aastatel 1952–1954 Karjala-Soome NSV Vabariiklikus Projekteerimiskontoris.Jelena Itsikson. "Архитектура Петрозаводска. Эстонский архитектурный десант". Интернет-журнал «Лицей», 27. veebruar 2018. Vene keeles, vaadatud 9. veebruaril 2026

Eestisse naasnud, töötas ta seejärel Tallinnas: 1955–1965 Eesti Põllumajandusprojektis, 1965–1967 S. Kirovi nimelises näidiskalurikolhoosis ja 1967–1983 EKE Projektis.

Looming Eestis
Projekteerinud avalikke ja tootmishooneid:
1972 Rakvere KEK-i peahoone ja teeninduskeskus Näpi külas"Rakvere KEK-i peahoone. Arhitekt Evi Kull". Eesti Arhitektuurimuuseum, EAM Fk 2851"Näpi teeninduskeskus, vaade. Arhitekt Evi Kull". Eesti Arhitektuurimuuseum, EAM Fk 8824
1974–1980 projekteerimisbüroo Tallinnas Mustamäe tee 49 kuni 53"Projekteerimisbüroo hoone, fassaadivaade. Arhitekt Evi Kull". Eesti Arhitektuurimuuseum, EAM Fk 5084
1975 teenindusmaja Sauel"Saue sovhoosi teenindusmaja, hoone vaade. Arhitekt Evi Kull". Eesti Arhitektuurimuuseum, EAM Fk 2722
1986 söökla Laagris

Liikmesus
1959 Eesti Arhitektide Liit

Viited

Kirjandus
Oleg Kotšenovski. "Kull, Evi, arhitekt". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 217–218

Välislingid
"Evi Kull, portreefoto". Eesti Arhitektuurimuuseum, EAM Fk 368
Profiil. Geni.com
Haud Tallinna Pärnamäe kalmistul

Kategooria:Eesti arhitektid
Kategooria:Eesti arhitektuuridessant Karjala-Soome NSV-sse
Kategooria:Eesti NSV Arhitektide Liidu liikmed
Kategooria:Tallinna Tehnikaülikooli vilistlased
Kategooria:Eestlased Ida-Karjalas
Kategooria:Pärnamäe kalmistule maetud
Kategooria:Sündinud 1928
Kategooria:Surnud 2009